Document ID: 32006R1447

32006R1447
L 271/28
SLUŽBENI LIST EUROPSKE UNIJE
29.09.2006.
UREDBA KOMISIJE (EZ) br. 1447/2006
od 29. rujna 2006.
o izdavanju odobrenja za novu uporabu Saccharomyces cerevisiae (Biosaf SC 47) kao dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima u hrani za životinje (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 predviđa se izdavanje odobrenja za dodatke u hrani za životinje, te razlozi i postupci za izdavanje takvih odobrenja.
(2)
U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka iz Priloga. Tom su zahtjevu priloženi podaci i dokumenti u skladu s člankom 7. stavkom 3. te Uredbe.
(3)
Zahtjev se odnosi na odobrenje nove uporabe pripravka Saccharomyces cerevisiae (NCYC Sc 47) (Biosaf SC 47) kao dodatka hrani za tovnu janjad, koji se svrstava u kategoriju dodataka „zootehnički dodaci”.
(4)
Metoda analize uvrštena u zahtjev za odobrenje u skladu s člankom 7. stavkom 3. točkom (c) Uredbe (EZ) br. 1831/2003 odnosi se na određivanje aktivne tvari dodatka u hrani za životinje. Metoda se analize iz Priloga ove Uredbe stoga ne smije protumačiti kao metoda analize Zajednice u smislu članka 11. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje, te propisa o zdravlju i dobrobiti životinja (2).
(5)
Uporaba je pripravka Saccharomyces cerevisiae (NCYC Sc 47) odobrena za mliječne krave Uredbom Komisije (EZ) br. 1811/2005 od 4. studenoga 2005. (3) o izdavanju privremenih i trajnih odobrenja za određene dodatke u hrani za životinje, te privremenih odobrenja za novu uporabu dodatka koji je već odobren za uporabu u hrani za životinje, za tovna goveda Uredbom Komisije (EZ) br. 316/2003 od 19. veljače 2003. o izdavanju trajnog odobrenja za dodatak u hrani za životinje i privremenog odobrenja za novu uporabu dodatka koji je odobren za uporabu u hrani za životinje (4), za odojke (odbijene) Uredbom Komisije (EZ) br. 2148/2004 od 16. prosinca 2004. o izdavanju privremenih i trajnih odobrenja za određene dodatke u hrani za životinje, te odobrenja za novu uporabu dodatka koji je već odobren za uporabu u hrani za životinje (5), za krmače Uredbom Komisije (EZ) br. 1288/2004 od 14. srpnja 2004. o izdavanju trajnih odobrenja za određene dodatke i privremenog odobrenja za novu uporabu dodatka koji je već odobren za uporabu u hrani za životinje (6), te za tovne kuniće Uredbom Komisije (EZ) br. 600/2005 od 18. travnja 2005. o izdavanju novih odobrenja na 10 godina za kokcidiostatik kao dodatak hrani za životinje, privremenog odobrenja za dodatak i trajnih odobrenja za određene dodatke hrani za životinje (7). Podneseni su novi podaci u prilog zahtjeva za izdavanjem odobrenja za tovnu janjad. U svojoj je ocjeni Europska agencija za sigurnost hrane (Agencija) zaključila kako je sigurnost ovog organizma (i medija za njegov rast) za potrošača, korisnika i okoliš već utvrđena, te kako se ona neće promijeniti uslijed predložene nove uporabe. Također je zaključila kako uporaba pripravka ne predstavlja rizik za ovu dodatnu kategoriju životinja, te kako uporaba toga pripravka može unaprijediti prosječno dnevno povećanje mase tovne janjadi. Agencija ne smatra da postoji potreba za posebnim zahtjevima za nadzor nakon stavljanja pripravka na tržište. Tim se mišljenjem također potvrđuje izvješće o metodi analize dodatka hrani za životinje Referentnog laboratorija Zajednice, osnovanog Uredbom (EZ) br. 1831/2003. Ocjenom je toga pripravka utvrđeno da su uvjeti za odobrenje iz članka 5. Uredbe (EZ) br. 1831/2003 ispunjeni. Stoga treba odobriti uporabu toga pripravka, kako je utvrđeno u Prilogu ove Uredbe.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se za uporabu kao dodatak hrani za životinje u skladu s uvjetima koji su utvrđeni u tom Prilogu.
Članak 2.
Ova Uredba stupa na snagu 20. dan nakon objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. rujna 2006.

Labels: 3
17
6